Merko lõpetas kohalike poolt kauaoodatud Peetri Selveri ehitustööd – Adaur.ee: kinnisvaraturg peopesal
Merko lõpetas kohalike poolt kauaoodatud Peetri Selveri ehitustööd
19.11.2013 Adaur.ee
Sildid: auto, betoon, Eesti, ehitus, gaas, hoone, kauplus, KIA, kontor, koostöö, linn, loodus, maa, maja, Merko, objekt, Peetri, projekt, projektijuht, Rimi, Selver, Tallinn, Tartu, tellija, UMPA, uuring
Merko Ehitus Eesti lõpetas lühikese ehitusperioodi jooksul valminud Peetri Selveri keskuse ehitustööd ja kohalike poolt kauaoodatud kauplus avati täna.
„Kuna ehitustööd olid planeeritud väga lühikesele ajaperioodile, oli eriti oluline iga töölõigu tähtaegne valmimine, et ühe töövõtu hilinemine ei muudaks kogu objekti valmimise lõpptähtaega. Tänu operatiivsele objektimeeskonnale ning väga heale ja konstruktiivsele koostööle tellijaga õnnestus meil kenasti tagada eesmärk ning Selver sai hoone õigeaegselt klientidele avada,“ ütles Merko Ehitus Eesti projektijuht Aimar Läänaru.
„Juhtub harva, et potentsiaalsed kliendid uurivad kaupluse valmimisaega juba aastaid enne ehitustegevuse algust,“ rääkis Selveri keti juht Andres Heinver, et tegu on ühe oodatuima Selveriga 18-aastase tegutsemisaja jooksul. „Lisaks kohalikele teeb kauplus elu hõlpsamaks ka kõigil neil, kes liiguvad sageli Tallinn-Tartu maanteel, sest pood jääb mugavalt Tallinna poolt väljujatele paremat kätt.“
„Peetri Selveri ehitusele eelnenud perioodil teostatud ehitusgeoloogilise uuringu aruande kohaselt võis pinnasevee tase teatud perioodil tõusta kuni pool meetrit. Tegelikkuses ei osutunud pinnasevee tase ehitustööde käigus õnneks nii kõrgeks ja suuri takistusi ei tekkinud, ent kohati tuli siiski pinnasevee pumpamisega tegeleda,“ selgitas Aimar Läänaru.
Ehitusele eelnesid 2013. aasta märtsis teostatud vajalikud raietööd, pinnase koorimistööd ja paekivi piikamis- ja väljakaevetööd. Merko Ehitus Eesti ehitas Peetri Selveri hoone koos seda teenindavate tehnosüsteemidega: ventilatsioon, jahutus, küte, gaasikatlamaja, veevarustus, kanalisatsioon, tugev- ja nõrkvoolupaigaldis. Hoone on projekteeritud madalvundamentidega, postid ja talad on raudbetoonist, katusefermid terasest. Büroo osas on monteeritavatest õõnespaneelidest vahelaed, katuslagi baseerub kandval profiilplekil ja välisseinteks on kergpaneelid.
Peetri Selveris on ligi 6000 ruutmeetrit üldpinda, millest üle 3000 ruutmeetri on müügisaal. Lisaks Selverile asub keskuses Hesburger ja Subway, Coffee In, apteek, lillepood, lemmikloomakauplus, ilusalong, postkontor ja pakiautomaadid, öko- ja loodustoodete kauplus, keemiline puhastus ja kingsepp. Keskuse kõrval asub uus Neste automaattankla.
15.03.2013 Selver ja Merko Ehitus Eesti alustasid koostööd Peetri külla kaubanduskeskuse rajamiseks
Selver avab novembris Tallinna ja Rae valla piiril asuvas Peetri külas hüpermarketi. 6500-ruutmeetrise keskuse rajamiseks on sõlmitud leping aktsiaseltsiga Merko Ehitus Eesti. Rajatavasse keskusesse luuakse vähemalt 100 uut töökohta. „Peetri
31.10.2013 Selveri kett täieneb novembris kolme uue kauplusega
Novembris avab Selver kolm uut kauplust – Viljandis, Peetri alevikus ja Balti jaama reisikeskuses. Viljandi teine Selver avatakse 1. novembril koos ümberehitatud Centrumi keskusega. Pikalt planeeritud Tartu maantee äärde jääv Peetri Selver ava
08.12.2004 Selveri kett avab Võrus Vilja Selveri
Eesti juhtiv jaekaubanduskett A-Selver AS allkirjastas täna AS-iga Johnny lepingu, mille kohaselt Selver avab järgmise aasta märtsis Võrus Vilja Selveri. Pärast uue kaupluse avamist on Selveril üle Eesti 12 kauplust, millest seitse asuvad Talli
23.04.2013 Merko ehitatav Kentmanni 6 kortermaja valmib 2014. aasta lõpus
Merko Ehitus Eesti jätkab eksklusiivse 14-korruselise kortermaja ehitust Tallinna ühel atraktiivseimal kinnistul Kentmanni 6. Arhitekt Indrek Allmanni projekteeritud maja valmib 2014. aasta lõpus. Kortermaja sisearhitektideks on Tüüne-Kristin ja
Uuem uudis: Pikaliiva asumisse rajatakse Äkke ja Kaaruti tänav ››
‹‹ Vanem uudis: Statistics: There are 159,411 residential mortgage loans in Estonia